recursal/SuperWikiNEXT-32B huggingface dataset:
கிபி **1ம் நூற்றாண்டு** என்ற காலப்பகுதி கிரிகோரியன் நாட்காட்டியின் படி கிபி 1 தொடக்கம் கிபி 100 வரையான காலப்பகுதியை குறிக்கிறது. இக்காலப் பகுதி தொன்முறை யுகமாகக் கருதப்படுகிறது.

இக்காலத்தில் ஐரோப்பா, வட ஆபிரிக்கா, மற்றும் அண்மித்த கிழக்கு நாடுகள் ரோமப் பேரரசின் அதிகரித்த கட்டுப்பாட்டின் கீழ் வந்தன. ரோமப் பேரரசின் எல்லைகள் விரிய ஆரம்பித்தன. இதில் முக்கியமாக 43ம் ஆண்டில் குளோடியஸ் மன்னனின் கீழ் பிரித்தானியா கைப்பற்றப்பட்டமை குறிப்பிடத்தக்கது. ஆகுஸ்டஸ் அவனது நீண்ட கால அரசாட்சியில் பல சீர்திருத்தங்களை அறிமுகப்படுத்தினான். இந்நூற்றாண்டின் கடைசியில் 68 இல் நீரோ மன்னனின் இறப்பிற்குப் பின்னர் "ஜூலியோ-குளோடிய வம்சம்" முடிவுக்கு வந்தது. அதன் பின்னர் சிறிது கால உள்நாட்டுப் போரின் பின்னர் வெஸ்பாசியான் மன்னன் மீண்டும் நாட்டில் திர்ரத் தன்மையை ஏற்படுத்தினான்.

சீனா ஹான் வம்சத்தினால் தொடர்ந்து ஆளப்பட்டு வந்தது. இடையில் 14 ஆண்டுகள் (8-23) சின் வம்சம் நாட்டை ஆண்டது. 23 இல் மீண்டும் ஹான் அரசாள ஆரம்பித்தனர்.

கிறிஸ்தவம்
----------

புதிய ஏற்பாட்டின் படி, டிபேரியசின் ஆட்சியில் இயேசு கிறிஸ்து புதிய கிறிஸ்தவ மதத்தை ஆரம்பித்தார். அடுத்த சில பத்தாண்டுகளுக்கு இவரின் சீடர்கள் நாட்டின் பல இடங்களுக்கும் இயேசுவின் செய்திகளை எடுத்துச் சென்று ரோம் நகரிலும் அறிமுகப்படுத்தினர். இவர்கள் ரோம மன்னரால் பலவிதமாகத் துன்புறுத்தப்பட்டனர் (64). இது பல நூற்றண்டுகளுக்கு இறுதியில் முதலாம் கொன்ஸ்டண்டீன் மன்னனால் அதிகாரபூர்வ சமயமாக ஏற்றுக் கொள்ளப்படும் வரையில் தொடர்ந்தது.

நிகழ்வுகள்
----------

* 1: மேற்கு ஐரோப்பாவில் சிங்கங்கள் அருகின.
* சீன வானியல் நிபுணர் லியூ சின் (இ. 23) 1080 வெவ்வேறு விண்மீன்களின் விபரங்களை அறிவித்தார்.

மேற்கோள்கள்
-----------

1. ↑  J. Dwight Pentecost, *The Words and Works of Jesus Christ: A Study of the Life of Christ* (Zondervan, 1981) pages 577–578.
2. ↑  Andreas J. Köstenberger, John (Baker Academic, 2004), page 110.
3. ↑  *Eerdmans Dictionary of the Bible* 2000 Amsterdam University Press ISBN 90-5356-503-5 page 249
4. ↑  Paul L. Maier "The Date of the Nativity and Chronology of Jesus" in Jerry Vardaman and Edwin M. Yamauchi, *Chronos, kairos, Christos: nativity and chronological studies* (1989) ISBN 0-931464-50-1, pp. 113–129
5. ↑  *The Riddles of the Fourth Gospel: An Introduction to John* by Paul N. Anderson 2011 ISBN 0-8006-0427-X pages 200
6. ↑  *Herod the Great* by Jerry Knoblet 2005 ISBN 0-7618-3087-1 page 183-184
7. ↑  *Jesus in Johannine tradition* by Robert Tomson Fortna, Tom Thatcher 2001 ISBN 978-0-664-22219-2 page 77

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* செக் குடியரசு

 |
**கடவூர் தேவாங்கு சரணாலயம்** (*Kaduvur Slender Loris Sanctuary*) என்பது தமிழ்நாட்டில் திண்டுக்கல் மற்றும் கரூர் மாவட்டங்களை உள்ளடக்கிய வனப்பகுதியில் அமையவிருக்கும் இந்தியாவின் முதல் தேவாங்கு காப்பகம் ஆகும். தமிழக அரசு இதற்கான பூர்வாங்கப் பணிகளைத் துவக்கிட அரசாணை வெளியிட்டுள்ளது. இச்சரணாலயம் சுமார் 11,806 ஹெக்டேர் பரப்பளவில் அமைய உள்ளது.

தேவாங்கு
--------

தேவாங்கு இரவாடி வகையினைச் சார்ந்த சிறிய வகைப் பாலூட்டி ஆகும். இது வேளாண் பகுதிகளில் காணப்படும் விவசாயத் தீங்குயிரிகளை வேட்டையாடி அழித்து விவசாயிகளுக்கு நன்மைப் பயக்கின்றது. பன்னாட்டு இயற்கைப் பாதுகாப்புச் சங்கத்தின் செம்பட்டியலில் இந்த விலங்கு அருகிய இனமாகப் பட்டியலிடப்பட்டுள்ளது.

அமைவிடம்
--------

கடுவூர் தேவாங்கு சரணாலயம் திண்டுக்கல் மாவட்டத்தில் வேடசந்தூர், திண்டுக்கல் கிழக்கு, நத்தம் வட்டங்களிலும் கரூர் மாவட்டத்தில் கடவூர் வட்டத்தினையும் உள்ளடக்கிய வனப்பகுதியில் அமைகின்றது.

மேற்கோள்கள்
-----------

1. ↑  "First in India, a sanctuary for slender loris in Tamil Nadu". *Times of India Travel* (ஆங்கிலம்). 2022-10-14 அன்று பார்க்கப்பட்டது.
2. ↑  Bureau, The Hindu (2022-10-12). "Tamil Nadu notifies India's first slender loris sanctuary". *The Hindu* (ஆங்கிலம்). 2022-10-14 அன்று பார்க்கப்பட்டது.
3. ↑  "Slender Loris". *www.wwfindia.org* (ஆங்கிலம்). 2022-10-14 அன்று பார்க்கப்பட்டது.
4. ↑  Radhakrishna, Sindhu; Singh, Mewa (2002-02-08). "Social Behaviour of the Slender Loris (Loris tardigradus lydekkerianus)". *Folia Primatologica* **73** (4): 181–196. doi:10.1159/000065426. பன்னாட்டுத் தர தொடர் எண்:0015-5713. .
5. ↑  டிவி, தந்தி (2022-10-13). ""தெய்வ வாக்கு விலங்கு - தேவாங்கு?" வேட்டையாடப்பட காரணம் என்ன?". *www.thanthitv.com*. 2022-10-14 அன்று பார்க்கப்பட்டது.
**வொய் திஸ் கொலவெறி டி** *(ஏனிந்த கொலைவெறி டி, Why this Kolaveri di)* என்பது நவம்பர் 2011 வாக்கில் நடிகர் மற்றும் பின்னணிப் பாடகர் தனுஷ் பாடிய *3* திரைப்படத்தின் பாடல். இப்பாடலின் வரிகள் தமிழிஷ் எனப்படும் ஆங்கிலம் கலந்த தமிழ் நடையில் உள்ள காரணத்தால் இளைஞர்களிடையே சமூக வலைத் தளங்களில் அதிகம் பகிரப்பட்டு பிரபலமானது. யூடியூபில் பதிவேற்றப்பட்ட சில நாட்களிலேயே 10 இலட்சம் முறை காணப்பட்டதுடன் தற்போது 10 மில்லியனுக்கும் மேற்பட்ட தடவைகள் பார்க்கப்பட்டுள்ளது. நவம்பர் 21ஆம் தேதி 2011இல் டிவிட்டரின் இந்திய போக்குகளில் முதலாவதாக இடம் பெற்றது.

இதுகுறித்து நடிகர் தனுஷ் கூறியதாவது, கொலவெறி டி பாடலை ஆறே நிமிடங்களில் எழுதினேன். இந்தப் பாடல் வரிகள் மகா எளிமையானவை. அதில் நிறைய ஆங்கில வார்த்தைகளை நான் பயன்படுத்தியுள்ளேன். அனைவருக்குமே புரியும் படியாக பாடலை எழுத நினைத்தேன். அதன்படியே பாடலும் வந்தது. இதை ஒரு பாடலாக பயன்படுத்த நாங்கள் திட்டமிடவில்லை. ஆனால் பாடலாக அமைந்தது தான் பெரிய சந்தோசம்.

யு ட்யூப்பின் கோல்ட் விருது
---------------------------

வீடியோ இடம்பெறும் தனுஷ் என்ற திரை
ஆங்கிலம் கலந்த தமிழ் நடையில் உள்ள இப் பாடலுக்கு யூடியூபில் அதிகம் பார்க்கப்பட்ட வீடியோ என்ற வகையில் 'யு ட்யூப்கோல்ட்' விருது வழங்கப்பட்டுள்ளது.

விமர்சனம்
---------

இந்தப் பாடல் எந்தளவுக்கு பிரபலமாகியதோ அந்தளவிற்கு விமர்சனத்திற்கும் உள்ளாகியுள்ளது. தமிழிஷ் எனப்படும் ஆங்கிலம் கலந்த தமிழ் நடைதான் விமர்சனத்திற்கு முக்கிய காரணம். இதே மெட்டில் யாழ்ப்பாணக் கலைஞர் ஜெறி ஸ்டாலின் *என் தமிழ் மொழி மேலுனக்கேனிந்தக் கொலைவெறிடா..?* என்ற பெயரில் பாடல் ஒன்றைப் பதிவு செய்துள்ளார்.

மேற்கோள்கள்
-----------

1. ↑  "Why This Kolaveri Di Full Song Promo Video in HD".. பார்த்த நாள்: 2011-11-29.
2. ↑  கொலைவெறி பாடல் எழுத 6 நிமிடங்கள் ஆனது: நடிகர் தனுஷ்
[*தொடர்பிழந்த இணைப்பு*], தினகரன், திசம்பர் 4, 2011
3. ↑  கொலவெறி... தமிங்கிலீஷ் பாட்டுக்கு யு ட்யூப் கோல்ட் விருது!
[*தொடர்பிழந்த இணைப்பு*], ஒன்இந்தியா, திசம்பர் 7, 2011
4. ↑  Y this Kola Veri gets Gold Award from Youtube, யு ட்யூப், திசம்பர் 7, 2011
5. ↑  Tamil Kolaveri HD (Jaffna Version)
**தேள் கடி** (*Scorpion sting*) என்பது தேள்களின் கொட்டுதலால் ஏற்படும் ஒரு நிலை ஆகும். பொதுவாகத் தேள் கொட்டுவதன் விளைவாக வலி, பரேஸ்டீசியா மற்றும் தேள் கொட்டிய இடத்தில் வீக்கம் ஏற்படுகிறது. தேளின் கொடுக்கானது தேளின் உடற்கூறியல் பகுதி "வால் கூர் நீட்சி (டெல்சன்)" என்று அழைக்கப்படுகிறது.

பெரும்பாலான தேள் கடியின் விளைவு சிறிய வீக்கத்திலிருந்து தீவிர மருத்துவ ரீதியாகத் தேவையின் கூடிய புண்கள் வரை வேறுபடுகின்றன. சிலவற்றில் கடுமையான ஒவ்வாமை, நரம்பியல் அல்லது உயிரணு அழிதல் உள்ளிட்ட எதிர்வினைகளை ஏற்படுத்தும். இருப்பினும், தேள் கடியினால் உலகளவில் ஆண்டுக்கு சுமார் 3000 இறப்புகள் நிகழ்கின்றன.

இரண்டு தேள் சிற்றினங்கள் சாதாரண ஆரோக்கியமான மனிதர்களைக் கடிக்கும் போது இறப்பினை ஏற்படுத்தும் தன்மையுடையதாக உள்ளன. இவை பாலஸ்தீன டெத் இசுடேக்கர், *இலெயுரசு குயின்குஇசுடிரைடேட்டசு* மற்றும் பிரேசில் மஞ்சள் தேள் டைடியசு செருலேட்டசு. இந்த இரண்டு தேள் விசத்தினை முறிவு செய்யக்கூடிய எதிர்விடமும் பயன்பாட்டில்.[]

மேற்கோள்
--------

1. ↑  Chippaux, Jean-Philippe (July 5, 2012). "Emerging options for the management of scorpion stings" (in en). *Drug Design, Development and Therapy* **6**: 165–73. doi:10.2147/DDDT.S24754. பன்னாட்டுத் தர தொடர் எண்:1177-8881. பப்மெட்:22826633. பப்மெட் சென்ட்ரல்:3401053. .

வெளி இணைப்புகள்
---------------
**தேவகி** 1951 ஆம் ஆண்டு வெளிவந்த இந்திய தமிழ்த் திரைப்படமாகும். ஆர். எஸ். மணி இயக்கத்தில் வெளிவந்த இத்திரைப்படத்தில் என். என். கண்ணப்பா, எஸ். பாலச்சந்தர், மாதுரி தேவி, வி. என். ஜானகி, எம். என். நம்பியார், ஆர். பாரதி, ஏ. கருணாநிதி, எஸ். ஆர். ஜானகி மற்றும் பலரும் நடித்திருந்தனர்.

நடிகர்கள்
---------

என். என். கண்ணப்பா - துரை  

எஸ். பாலச்சந்தர் - ராஜா  

எம். என். நம்பியார் - கோபு  

டி. பாலசுப்ரமணியம் - ரகுநாத்  

டி. என். சிவதாணு - காரியதரிசி  

ஏ. கருணாநிதி - கோவிந்தன்  

எஸ். எம். திருப்பதிசாமி - மெய்யப்பர்  

ஏ. கணபதி - கந்தவேள்  

வி. எம். ஏழுமலை - வைத்தியர்  

எம். என். கிருஷ்ணன் - சிஷ்யன்  

டி. எம். சௌந்தரராஜன் - பிச்சைக்காரன்  

பி. எஸ். சுப்பையா - வேலையற்றவன்  

வி. என். ஜானகி - தேவகி  

மாதுரிதேவி - லீலா  

ஆர். பாரதி - பாப்பா  

எஸ். ஆர். ஜானகி - குஞ்சம்மாள்  

எம். ராதாபாய் - மாணவ சங்கத் தலைவி  

எம். டி. கிருஷ்ணாபாய் - மாதர் சங்கத் தலைவி  

பேபி ராணி வசந்தி - செல்வமணி

பாடல்கள்
--------

திரைப்படத்துக்கு இசையமைத்தவர் ஜி. இராமநாதன். பாடல்களை இயற்றியோர்: ஏ. மருதகாசி, கா. மு. ஷெரீப், கண்ணதாசன் ஆகியோர். பின்னணி பாடியவர்கள்: திருச்சி லோகநாதன், பி. லீலா, பி. ஜி. கிருஷ்ணவேணி (ஜிக்கி), என். எல். கானசரஸ்வதி, ஆர். ரத்னமாலா, யு. ஆர். சந்திரா, ஆர். பார்வதி ஆகியோர்.

உசாத்துணைகள்
------------

* (in தமிழ்) *சாதனைகள் படைத்த தமிழ் திரைப்பட வரலாறு*. சென்னை: சிவகாமி பதிப்பகம். 23 அக்டோபர் 2004. Archived from the original on 2016-11-08.. பார்த்த நாள்: 2016-11-07.
* *தேவகி பாட்டுப் புத்தகம்*. சேலம்: கஜலக்ஷ்மி பவர் பிரஸ், எக்ஸ்டென்சன், சேலம். .
இயக்குநர் ஒளிப்பதிவாளர் செழியன்
**செழியன்** (*Chezhiyan*) தமிழ்த் திரைப்படத்துறையில் முன்னணி ஒளிப்பதிவாளர் ஆவார். இவர் கட்டுமானத் துறைப் பொறியியல் படிப்பை முடித்தபின் பி. சி. சிறீராமிடம் ஒளிப்பதிவாளராக தன் பணியைத் தொடங்கினார். இவர் தமிழ்நாட்டின் சிவகங்கையில் பிறந்தவர். கல்லூரி என்ற திரைப்படத்தின் அறிமுகமாகி, இயக்குநர் பாலாவின் பரதேசி திரைப்படத்தின் ஒளிப்பதிவாளராகி, அப்படத்தின் ஒளிப்பதிவுக்காக 2013 ல் இலண்டன் திரைப்பட விழாவில் சிறந்த ஒளிப்பதிவாளர் விருதினைப் பெற்றார்.

இவர் உலக சினிமா குறித்த நிகழ்வுகளைத் தொடராக 2005 முதல் 2007 வரை ஆனந்தவிகடனில் எழுதினார். இத்தொடர் "உலக சினிமா" என்ற நூலாக வெளிவந்தது. கார்மோனியம் (2004) என்ற சிறுகதைக்காக கதா விருதினைப் பெற்றார். "தமிழ்ச் சிறுகதைகளில் உளக்காட்சிகள்" (2004-2006) என்ற ஆய்வுக்காக இந்தியு அரசின் கலாச்சாரத் துறையின் விருது பெற்றுள்ளார். மேலும் முன்னாள் குடியரசுத்தலைவர் அப்துல் கலாம், எழுத்தாளர் செயகாந்தன் ஆகியோர் பற்றிய ஆவணப் படங்களைத் தயாரித்துள்ளார். அண்மையில் இசைப்பள்ளி ஒன்றையும் தொடங்கியுள்ளார். இதன் மூலம் தமிழ் மற்றும் ஆங்கிலம் வழியாக தெற்கத்திய இசையைக் கற்றுக்கொள்ள நூல்களை வெளியிடுள்ளார். தெற்கத்திய இசை, பேசும் படம், முகங்களின் திரைப்படம் ஆகிய பத்து தொகுதி நூல்களை வெளியிட்டுள்ளார். 2012ல் நார்வே தமிழ் சினிமா திருவிழாவில் "கள்ளத் தோணி" குறும்படத்திற்கான சிறந்த ஒளிப்பதிவாளர் விருதினைப் பெற்றார். இவர் இயக்கிய டூலெட் தமிழ்த் திரைப்படம் 2018 ஆம் ஆண்டின் சிறந்த தமிழ்த் திரைப்படத்திற்கான தேசிய விருதினைப் பெற்றது.

திரைப்படத்துறையில்
------------------

### சிறந்த திரைப்படங்கள்

* *கல்லூரி* (2007)
* *ரெட்டச்சுழி* (2010)
* *மகிழ்ச்சி* (2010)
* *தென்மேற்கு பருவக்காற்று* (2010)
* *பரதேசி* (2013)
* *தாரை தப்பட்டை* (2016)
* *சவாரி* (2016)
* *ஜோக்கர் (2016)*
* டுலெட் (2017)

### குறும்படங்கள், ஆவணப்படங்கள்

* திருவிழா (2002)
* எல்லைகள் விசாரித்த எழுத்துக் கவிஞன் (2011)

மேற்கோள்கள்
-----------

1. ↑  "NTFF 2012 short film award list has been released". *NTFF*. Archived from the original on 2013-02-20. 2017-08-08 அன்று பார்க்கப்பட்டது.CS1 maint: unfit url (link) Retrieved 2016-10-3
2. ↑  Subramanian, Anupama (21 October 2013). "Big honour for Bala’s *Paradesi*". *தி டெக்கன் குரோனிக்கள்*. Archived from the original on 2 January 2014.. பார்த்த நாள்: 2 January 2014.
3. ↑  "65-வது தேசிய திரைப்பட விருதுகள்: 'டு லெட்' சிறந்த தமிழ்ப் படம் ; ஏ.ஆர்.ரஹ்மானுக்கு 2 விருதுகள்". *தினமணி*. ஏப்ரல் 14, 2018
சேலம் மாவட்டம், ஓமலூர் வட்டத்துக்குட்பட்ட அம்மன்கோயில்பட்டியில் மிகப்பழமையான கல்வெட்டு கண்டெடுக்கப்பட்டது. அவ்வூரின் பெயரால் இக்கல்வெட்டு **அம்மன்கோயில்பட்டி கல்வெட்டு** என அழைக்கப்படுகிறது. இரண்டு வரிகளைக் கொண்டது. இதன் பழமைக் கருதி இவ்விடம் தொல்லியல் துறையின் கட்டுப்பாட்டில் உள்ளது. இக்கல்வெட்டின் காலம் நான்காம் நூற்றாண்டு என்று கணிக்கப்படுகிறது.

கல்வெட்டு வரிகள்
----------------

பரம்பன் கோகூர்கிழார் மகன் வியக்கன்
கோபன் கணதேவன் தோ(ட்)ட சுனை

கல்வெட்டின் பொருள்
------------------

பரம்பன் கோகூர் கிழார் என்பவரின் மகன் வியக்கன் கோபன் கணதேவன் வெட்டிய சுனை என்பது கல்வெட்டின் பொருள் ஆகும். பரம்பன் என்ற முதல் சொல் வரம்பன் என பாடபேதத்துடன் படித்தவர்களும் உண்டு.

மேற்கோள்கள்
-----------

1. ↑  களப்பிரர் காலக் கல்வெட்டுக்கள் (பொ.ஆ 3ஆம் நூற்றாண்டு முதல் 6ஆம் நூற்றாண்டு வரை) மா. பவானி், உதவிப்பேராசிரியர், கல்வெட்டியல் துறை மற்றும் தொல்லியல் துறை, தமிழ்ப் பல்கலைக்கழகம், தஞ்சாவூர்
2. ↑  மதுரகவி, பக்கம் 126, ஆசிரியர்: கோகுல் சேஷாத்ரி கூகுள் புக்சு

வெளியிணைப்புகள்
---------------

* கதை 8 - தேவன் தொட்ட சுனை (இறுதிப் பகுதி), கோகுல் சேஷாத்ரி, வரலாறு, இதழ் 28, 2006
படத்தில் காட்டப்பட்டுள்ள தவளை போன்ற விலங்குகள் பூச்சியுண்ணிகளாகும்
*Drosera capensis* எனப்படும் தாவரம் வளைந்து பூச்சியைப் பிடிப்பதை காட்டும் படம்.
**பூச்சியுண்ணி** (*Insectivore*) என்பது பெரும்பாலும் பூச்சிகளையே தம் உணவாகக் உட் கொள்ளும் விலங்கு வகை ஆகும். பூச்சிகளை உண்ணுவதால் இவைகளும் ஒரு வகையான ஊனுண்ணிகளே. பலவகையான பறவைகள், தவளை, பல்லி முதலியன பூச்சியுண்ணிகளுக்கு எடுத்துக் காட்டுகளாகும். இவ் விலங்குகள் தமக்குத் தேவையான புரதச் சத்தை பூச்சிகளை உண்வதால் பெருமளவு பெறுகின்றன.

சதுப்பு நிலத்தில் வாழும் சில தாவரங்கள் ஊட்டச்சத்தைப் பெறும் பொருட்டு பூச்சிகளைக் கவர்ந்திழுத்து உண்கின்றன.

மனிதனும் சிலசமயங்களில் ஒரு பூச்சி உண்ணியாக இருக்கின்றான். மனிதரில் இந்த பூச்சியுண்ணும் பழக்கத்தை ஆங்கிலத்தில் Entomophagy என அழைக்கின்றனர். தாய்லாந்து, சீனா, யப்பான், பிரேசில், மெக்சிகோ, கானா போன்ற நாடுகளில் பூச்சியுண்ணும் பழக்கம் அதிகளவில் காணப்படுகின்றது. ஆஸ்திரேலியப் பழங்குடிகள் மத்தியிலும் பூச்சியுண்ணும் பழக்கம் காணப்படுகின்றது. தமிழக நாட்டுப் புறங்களில் ஈசல் பூச்சிகளை வறுத்துண்ணும் வழக்கம் உள்ளது.

இவற்றையும் பார்க்க
------------------

* தாவர உண்ணிகள்
* ஊனுண்ணிகள்
* அனைத்துண்ணிகள்
* மீன் உண்ணிகள்

மேற்கோள்கள்
-----------

1. ↑  For Most People, Eating Bugs Is Only Natural
2. 1 2
3. ↑  Entomophagy
4. ↑  Gullan, P. J. & Cranston P. S. (2005). *The insects: an outline of entomology* (5th Ed). Wiley-Blackwell, ISBN 1-4051-1113-5, ISBN 978-1-4051-1113-3. Ltd preview in Google Books. Accessed on 1 Apr 2010.
**வடரெங்கம் ரெங்கநாதபெருமாள் கோயில்** தமிழ்நாட்டில் நாகப்பட்டினம் மாவட்டம், வடரெங்கம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ரெங்கநாதப்பெருமாள், ரெங்கநாயகி சன்னதிகளும், ராமர், அர்ச்சுனர், சக்கரத்தாழ்வார், கருடாழ்வார், ஆஞ்சநேயர் உபசன்னதிகளும் உள்ளன. இங்குக் கோயில் கோசாலை உள்ளது. இக்கோயிலில் மூன்று நிலை கொண்ட ராஜகோபுரம் உட்பட மொத்தம் இரண்டு கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி நான்கு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் 4 சனிக்கிழமை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
அமரநீதி என்பது 1979 ஆம் ஆண்டு எழுதப்பட்ட ஒரு நீதி நூலாகும். இது குறள் வெண்பா இலக்கண முறைப்படி இயற்றப்பெற்றது. மொத்தம் ஈராயிரம் குறட்பாக்களைக் கொண்டுள்ளது. திருக்குறளை ஒட்டி அறநிலை, பொருள் நிலை, காதல் நிலை ஆகிய மூன்று நிலைகளையும் கூடுதலாக ஆன்ம நிலைபேற்று நிலை என்னும் ஒரு நிலையையும் கொண்டுள்ளது. அறநிலையில் 64 அதிகாரங்கள், பொருள் நிலையில் 88 அதிகாரங்கள், காதல் நிலையில் 12 அதிகாரங்கள், ஆன்ம நிலை பெற்று நிலையில் 36 அதிகாரங்கள் என மொத்தமாக 200 அதிகாரங்களை இந்நூல் கொண்டுள்ளது. ஒவ்வோர் அதிகாரத்திலும் பத்து குறட்பாக்கள் உள்ளன. 

இறையருள் வேட்டல் என்னும் தலைப்பில் முதல் அதிகாரம் உள்ளது. இதில் முதலாக, 

அறிதற்‌(கு) அரிய அறிவுருவே! நின்னை

அறியும்‌ அறிவை அருள்‌

என்னும் குறட்பா உள்ளது.                  
                                                                     

பொருள்: அறிவதற்கு அரிதாக விளங்கும் அறிவின் உருவமான தெய்வமே, உன்னை அறியும் மெய்ஞ்ஞானஅறிவை எனக்குக் அருள்வாயாக! 
இந்நூலில் உள்ள மேலும் சில குறள்கள்:

அன்புப் பணியாலுன் அன்பைப் பெறவிழைந்தேன்;
அன்புருவே! அன்பை அருள். 2
உயிர்களிடத்து அன்பு காட்டும் செயலைக் கொண்டு உன்னுடைய அன்பினைப் பெற விருப்பமுற்றேன். அன்பின் வடிவமாக விளங்கும் இறைவா, உன்னுடைய அன்பை எனக்குக் கொடு.

இல்லாளும் இல்லாளே இல்லாளாம்; இல்லாளா
இல்லாளோ இல்லாளே ஆம். 38
இல்லத்தை ஆட்சி புரியும் மனைவியே நல்ல இல்லாள் எனப்படுவாள். இல்லத்தைப் பேணா மனைவியோ இல்லத்தில் இல்லாதவளுக்கு ஒப்பாவாள். 

உலகமே கோயில்; உயிரெல்லாம் தெய்வங்கள்;
அன்பே அறவோர் மதம். 41
உலகமே ஒரு கோவில்; ஒவ்வோர் உயிரும் தெய்வம்; அன்பே அறவழி நடப்போர் மதம்.

மணந்தாரை அன்றி, மனத்தாலும் மாற்றாரை
எண்ணாமை கற்பு நெறி. 91
மணந்தவரைத்தவிர வேறு யாரையும் மனத்தாலும் எண்ணாமல் இருப்பதே கற்பு நெறியாகும்.

அனைத்துருவில் தெய்வ அருளுருவைக் காண்பார்
அருள்நிலையே மேலாம் நிலை. 190
எல்லா உருவத்திலும் தெய்வத்தின் அருளுருவத்தைக் காண்பவர்களின் அருள்நிலையே மேன்மையான நிலையாகும்.

  

  

அமர நீதியை இயற்றியவர் புலவர் அமரன். இவர் வேலூர் சத்துவாச்சாரியில் வாழ்ந்து வந்தார். கடந்த பிப்ரவரி 19, 2023 அன்று இயற்கை எய்தினார்.
**பீட்டர் சாக்கப் இச்செலம்** (*Peter (Petter) Jacob Hjelm*, 2 அக்டோபர் 1746 – 7 அக்டோபர் 1813) என்பவர் சுவீடன் நாட்டைச் சேர்ந்த வேதியியல் அறிஞர் ஆவார். 1781 ஆம் ஆண்டில் முதன் முதலில் மாலிப்டினம் தனிமத்தைக் இவர் கண்டறிந்தார். மாலிப்டினம் கண்டறியபட்டு நான்காண்டுகளுக்குப் பின்னரே தனித்துப் பிரிக்கப்பட்டது.

உப்சாலா பல்கலைக்கழகத்தில் இவர் தன்னுடைய படிப்பை முடித்து முனைவர் பட்டம் பெற்றார். கனிமவியல் பயிற்சி நிறுவனத்தில் பேராசிரியராகப் பனியாற்றிய இவர் 1782 ஆம் ஆண்டில் இராயல் நாணய அடிப்பிடத்தின் தலைமைப் பொறுப்பு வகித்தார். 1784 ஆம் ஆண்டில் சுவீடிய இராயல் அறிவியல் பயிற்சி நிறுவனத்தின் உறுப்பினராக இருந்தார். கடைசியாக இவர் கனிமவியல் துறை அமைச்சகத்தின் ஆய்வுக்கூடமாகத் திகழ்ந்தார்.

மேற்கோள்கள்
-----------

1. ↑  P. J. Hjelm (1788). "Versuche mit Molybdäna, und Reduction der selben Erde" (– Scholar search). *Svenska vetensk. Academ. Handlingar* **49**: 268.. பார்த்த நாள்: 2015-06-09.

உசாத்துணை
---------

* Friedrich, Christoph (1989). "Deutsch-schwedische Wissenschaftsbeziehungen an der Universität Greifswald zwischen 1770 und 1850 unter besonderer Berücksichtigung von Chemie und Pharmazie". *Berichte zur Wissenschaftsgeschichte* **12** (3): 177–192. doi:10.1002/bewi.19890120307. பப்மெட்:11629776.
**தலைமைச் செயலாளர்** என்பவர் இந்தியாவில் ஒரு மாநிலத்தை நிர்வாக ரீதியாக ஆளும் அதிகாரியாவார். இவர் இந்திய ஆட்சிப் பணி அதிகாரியாக இருப்பார். இவரின் நேரடிக் கட்டுப்பாட்டில் மாநிலக் காவல் துறை, முழு மாநில அரசு நிர்வாகம், அரசின் நிதி நிலை அறிக்கை தயாரிப்பு, நிதி மேலாண்மை போன்றவை இயங்கிவருகின்றன.

பொறுப்புகள்
-----------

மாநில சட்டப் பேரவையில் முதல்வர் அறிவிக்கும் புதிய அரசுத் திட்டங்களைச் செயல்படுத்தும் முக்கியப் பொறுப்பு தலைமைச் செயலாளருக்கு உண்டு. உள்துறை, வருவாய்த் துறை, ஊரக வளர்ச்சித் துறை, நகராட்சி நிர்வாகம், பள்ளிக் கல்வி, உயர்கல்வி, வேளாண்மை உள்ளிட்ட அனைத்துத் துறைகளின் திட்டங்களை நிறைவேற்றும் பொறுப்பு அந்தந்தத் துறைகளின் செயலாளர்களுக்கு உண்டு என்றாலும் அவர்கள் உரிய முறையில் திட்டங்களை நிறைவேற்றுகிறார்களா என்பதை தலைமைச் செயலாளர் துறைச் செயலாளர்களின் ஆய்வுக் கூட்டத்தை நடத்தி கண்காணித்து உறுதி செய்வார்.
இ.ஆ.ப. அதிகாரி தவறு செய்யும்போது முதல் கட்ட விசாரணை நடத்தி விசாரணையில் தவறு செய்ததற்கான முகாந்திரம் இருப்பது உறுதியானால் ஊழல் கண்காணிப்பு ஆணையராக இருக்கும் தலைமைச் செயலாளர்தான் சம்பந்தப்பட்ட அதிகாரி மீது ஒழுங்கு நடவடிக்கை எடுப்பார்.

மேற்கோள்கள்
-----------

1. ↑  டி.செல்வகுமார் (25 திசம்பர் 2016). "களம் புதிது: அரசு அதிகாரத்தின் பெண் முகம்!". *கட்டுரை*. தி இந்து. 25 திசம்பர் 2016 அன்று பார்க்கப்பட்டது.
**தாம் மொரேசு** (Dominic Francis Moraes 19 சூலை 1938–2 சூன் 2004) என்பவர் இந்தியாவைச் சேர்ந்த ஆங்கிலக் கவிஞர் மற்றும் எழுத்தாளர் ஆவார். 30 புத்தகங்களுக்கும் மேல் எழுதி வெளியிட்டுள்ளார். இந்தியாவின் ஆங்கில இலக்கிய வட்டத்தில் சிறப்பான இடத்தைப் பெற்றவர் எனக் கருதப்படுகிறார்.

வாழ்க்கைக்குறிப்பு
------------------

தாம் மொரேசுவின் தந்தை பிராங்க் மொரேசு ஓர் இதழாளராகவும் டைம்சு ஆப் இந்தியா செய்தித்தாளின் ஆசிரியராகவும் இருந்தவர். மும்பையில் பிறந்த தாம் மொரேசு ஆக்சுபோர்ட்டில் தங்கிப் படிப்பதற்கு இங்கிலாந்து சென்றார். 1968 ஆம் வரை அங்கு இருந்தார்.

இதழ்ப் பணிகள்
-------------

இலண்டன், ஆங்காங், நியுயார்க்கு நகரங்களில் நடத்தப்பட்ட சில இதழ்களைப் பதிப்பிக்கும் பணியில் ஈடுபட்டார்.
1971 இல் ஏசியா இதழின் ஆசிரியர் ஆனார். பிபிசி மற்றும் அய்டிவி ஆகிய தொலைக்காட்சிகளில் ஆவணப்படங்களுக்கு உரை எழுதினார். நாசிக் கொடுமைகள், அல்சிரியப் புரட்சி, இசுரேல், வியத்நாம் போர் போன்ற நிகழ்வுகளின் செய்தி நிருபராகப் பணி செய்தார். 1959இல் தலாய் லாமா இந்தியாவுக்கு வந்தபோது அவரை முதன் முதலாக  பேட்டி கண்டு அதை வெளியிட்டார்.

1961-62 இல் கோவா தமன், தியு ஆகிய பகுதிகளை இந்தியப்படை கைப்பற்றியபோது அந்த நடவடிக்கையை தாம் மொரேசு கண்டித்தார். 2002இல் குசராத்துக் கலவரம் நிகழ்ந்தபோது அதைக் கேள்விப்பட்ட  உடனேயே ஆமதாபாத்துக்குப் புறப்பட்டுச் சென்று பாதிக்கப்பட்ட இடங்களைக் கண்டார்.

உசாத்துணை
---------

1. ↑
வடமோதங் கிழார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் இரண்டு உள்ளன. அவை அகநானூறு 317, புறநானூறு 260 ஆகியவை.

வடமோதம் என்பது ஊரின் பெயர். இந்த ஊர் மக்கள் இவரைத் தமக்கு உரிமையுள்ள தலைவராகக் கொண்டமையால் இவரை ஊர்ப்பெயராலேயே வழங்கலாயினர்.

அகநானூறு 317 செய்தி
-------------------

கார்காலம் வந்ததும் இல்லம் வந்து சேர்வேன் என்று தலைவன் சொல்லிச் சென்றான். கார்காலம் வந்தும் தலைவன் வரவில்லையே என்று தலைவி ஏங்கும்போது அவள் எதிரில் தலைவன் வந்து நிற்கிறான்.

இப்பாடலில் செடியினங்களும், விலங்கினங்களும், பொன்வேலைக் கன்னத் தொழிலும் விக்கமாகத் தெரிவிக்கப்பட்டுள்ளன.

*பொன்செய் கன்னம்* - வெள்ளியை அரத்தால் அராவும்போது வெள்ளித் துகள்கள் உதிர்வது போல வண்டுகள் ஊதும்போது குரவம் பூக்கள் கோங்கம் பூக்களின் மேல் உதிருமாம்.  

முருக்கம் பூ - செவ்வண்ணம் ஏற்றிய மகளிர் நகம்போல் பூக்கும்.  

தும்பி - யாழிசை போல் துவைக்கும்(ஒலிக்கும்)  

ஆன்(பசு) - வேனில் காலத்தில் இணைவிழைச்சை விரும்பும்.  

குயில் - பூத்திருக்கும் மரா மரத்தில் இருந்துகொண்டு கூவும்.  

இப்படிப்பட்ட கார் காலத்தில் வருவேன் என்றார்.

புறநானூறு 260 செய்தி
--------------------

பாணன் ஒருவன் வள்ளல் ஒருவனை நாடிப் பசியோடு வருகிறான். வரும் வழியில் கள்ளிக்காட்டில் கடவுளாகி நிற்கும் தன் முன்னாள் வள்ளல் ஒருவனை வாழ்த்தி வணங்கிவிட்டு வருகிறான். அவனுக்குப் புலவர் கூறுவதாக அமைந்துள்ளது இந்தக் கையறுநிலைப் பாடல்.

பாண, கேண்மதி! நீ தேடிவந்த மீளியாளன் பகைவர் கவர்ந்துசென்ற ஆனிரைகளை மீட்டு வந்த செய்தியைத் தன் ஊர்மக்களிடம் சொல்லிவிட்டு உடம்பொடு யாரும் செல்லமுடியாத உலகுக்கு உயிரை மட்டும் கொண்டுசென்றுவிட்டான். வையகம் புலம்பிக்கொண்டிருக்கிறது. பாம்பு விழுங்கிய மதியம் போல அவன் உடல் கிடக்கிறது. என்றாலும் **"கம்பமொடு துளங்கிய இலக்கம்"** போல அவன் உடல் வேல் பாய்ந்த நிலையில் நிறுத்தி வைக்கப்பட்டுள்ளது. நீ அங்குச் சென்றால் மற்றவர்கள் உன் பசியை ஆற்றினும் ஆற்றுவர். என்றாலும் உனக்கு எவ்வம்(துன்பம்) இருக்கத்தான் செய்யும்.

* கம்பமொடு துளங்கிய இலக்கம் = கம்பத்தில் எரியும் தெருவிளக்கு
**அமரகீர்த்தி அத்துக்கோரளை** (*Amarakeerthi Athukorala*; 23 திசம்பர் 1964 – 9 மே 2022) இலங்கை அரசியல்வாதியும், பொலன்னறுவை மாவட்ட பொதுசன முன்னணி நாடாளுமன்ற உறுப்பினரும் ஆவார்.

2022 இல் நாட்டில் நிலவிய பெரும் பொருளாதார நெருக்கடியை அடுத்து ராசபக்ச குடும்ப ஆட்சிக்கு எதிராக மேற்கொள்ளப்பட்ட போராட்டங்களின் போது, 2022 மே 9 அன்று, நித்தம்புவை என்ற இடத்தில் அத்துக்கோரளையின் வாகனத்தை சுற்றி வளைத்துத் தாக்குதலில் ஈடுபட்ட போராட்டக்காரர்கள் மீது அத்துக்கோரளையின் பாதுகாப்பு ஊழியர் துப்பாக்கிப் பிரயோகம் மேற்கொண்ட போது ஒருவர் கொல்லப்பட்டு, இன்னும் ஒருவர் காயமடைந்தார். இதனை அடுத்து அத்துக்கோரளையும், பாதுகாப்பு ஊழியரும் அருகில் இருந்த ஒரு கட்டடத்தில் தஞ்சம் அடைந்தனர். பின்னர் அக்கட்டடத்தில் இருந்து இருவரது இறந்த உடல்களும் மீட்கப்பட்டன. ஆரம்பத்தில் இவர்கள் இருவரும் தம்மைத்தாமே சுட்டுக் கொண்டு தற்கொலை செய்து கொண்டதாகத் காவல்துறையினரால் தெரிவிக்கப்பட்டது. ஆனாலும் பின்னர் மேற்கொள்ளப்பட்ட உடல் பரிசோதனையில், கடுமையாகத் தாக்கப்பட்டமையால் எலும்புகள் சிதைவடைந்து உள்ளக இரத்தக் கசிவு காரணமாகவே உயிரிழந்ததாக அதிகாரபூர்வமாக அறிவிக்கப்பட்டது. பாதுகாப்பு ஊழியரின் உடலில் துப்பாக்கிக் குண்டு இருந்தது கண்டுபிடிக்கப்பட்டது, ஆனால் அத்துக்கோரளையின் உடம்பில் இருந்து துப்பாக்கிக் குண்டு கண்டுபிடிக்கப்படவில்லை என நீதித்துறை மருத்துவ அதிகாரி தெரிவித்தார். இருவரும் தற்கொலை செய்யவில்லை என்பதை மருத்துவ அதிகாரி உறுதிப்படுத்தினார்.

மேற்கோள்கள்
-----------

1. ↑  "The Gazette of the Democratic Socialist Republic of Sri Lanka" (PDF). Sri Lankan Government. 20 October 2020 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 14 August 2020 அன்று பார்க்கப்பட்டது.
2. ↑  "Hon. Amarakeerthi Athukorala, M.P." Sri Lankan Parliament. 11 May 2022 அன்று மூலதளத்திலிருந்து பரணிடப்பட்டது எடுக்கப்பட்டது. 15 July 2021 அன்று பார்க்கப்பட்டது.
3. ↑  "SLPP MP claims Basil is a leader with 7 brains". NewsHub.lk. 3 July 2021. 15 July 2021 அன்று மூலதளத்திலிருந்து பரணிடப்பட்டது எடுக்கப்பட்டது. 15 July 2021 அன்று பார்க்கப்பட்டது.
4. ↑  "Sri Lanka MP among three killed on day of violence". 11 May 2022 அன்று மூலதளத்திலிருந்து பரணிடப்பட்டது எடுக்கப்பட்டது. 9 May 2022 அன்று பார்க்கப்பட்டது.
5. ↑  அடித்து கொல்லப்பட்ட நாடாளுமன்ற உறுப்பினர் அமரகீர்த்தி அத்துகோரள!, ஐபிசி தமிழ், மே 14, 2022
6. 1 2  SLPP MP died due to assault injuries – JMO, Newswire, மே 14, 2022
7. ↑  நாடாளுமன்ற உறுப்பினர் அமரகீர்த்தி அடித்துப் படுகொலை, வீரகேசரி, மே 14, 2022
|  |
| --- |
| பகுதி அரசியல் வரிசையில் |
| அரசாங்க நிர்வாகிகள் |
| தேசியத் தலைவர் |
| 
* அரசன்
* குடியரசுத் தலைவர்
* தேசிய மன்றத் தலைவர்

 |
| அரசாங்கம் |
| * **அரசாங்கத் தலைவர்** 
	+ அதிபர்
	+ தலைமை நிர்வாகி
	+ முதலமைச்சர்
	+ முதல் மந்திரி
	+ Premier
	+ பிரதம மந்திரி
	+ மந்திரிகள் மன்றத் தலைவர்
 |
| * **மந்திரி சபை**ஒட்டுமொத்த அவைப் பொறுப்பு
 |
| * **அமைச்சர் அவை** 
	+ அமைச்சர்
	+ தேசியச் செயலாளர்
 |
| * **பிறர்** 
	+ ஆளுநர்
	+ மேயர்
 |
| Systems |
| * நாடாளுமன்றம் (Westminster)
* Presidential (குடியரசு)
* Semi-presidential (cohabitational)
 |
| 
பட்டியல்கள் |
| * தேசியத் தலைவர்கள்
* தேசிய அரசாங்கங்கள்
* Heads of State and Government
 |
| Politics portal |
| * பா
* உ
* தொ
 |

**தலைமை அமைச்சர்** அல்லது **பிரதமர்** (*Prime minister*) என்பவர் நாடு ஒன்றின் அமைச்சரவையின் தலைவர் ஆவார். பெரும்பாலும் தலைமை அமைச்சரே அமைச்சரவையின் உறுப்பினர்களை தேர்வு செய்வதும் நீக்குவதுமான பணிகளை செய்வார். மேலும் அரசில் உறுப்பினர்களுக்கான பதவிகளை வகுப்பதும் இவரே. பெரும்பாலும் தலைமை அமைச்சர் அமைச்சரவைத் தலைவராக இருப்பார். ஒருசில அமைப்புகளில் தலைமை அமைச்சர் என்பவர் உள்நாட்டு சேவைகள் மற்றும் நாட்டின் தலைவரின் கட்டளைகளை செயல்படுத்துவதற்காக நியமிக்கப்பட்ட ஒரு அதிகாரியாவார்.

வெஸ்ட்மினிஸ்டர் அமைப்பை மாதிரியாக கொண்டு உருவாக்கப்பட்ட நாடாளுமன்ற அமைப்புகளில் தலைமை அமைச்சர் அரசின் தலைவராவார். அவருக்கே அனைத்து செயல்பாடுகளையும் செயலாக்கும் அதிகாரம் உள்ளது. இத்தகைய நாடாளுமன்ற அமைப்புகளில் நாட்டின் தலைவர் (குடியரசுத்தலைவர்) பெரும்பாலும் பெயரளவிற்கான அதிகாரங்களை கொண்டிருக்கிறார்.ஒரு சில சிறப்பு அதிகாரங்களை தவிர நாட்டின் தலைவருக்கு எத்தகைய செயலாக்குதல் அதிகாரமும் இல்லை.

பெரும்பாலான அமைப்புகளில் தலைமை அமைச்சர் நாடாளுமன்ற உறுப்பினராக இருக்க வேண்டும். மேலும் தலைமை அமைச்சர் மசோதாக்கள் சட்டப்படி நிறைவேறுவதை உறுதிசெய்ய வேண்டிய பொறுப்பில் உள்ளவராவார். மேலும் தலைமை அமைச்சர் தன்கீழ் ஒருசில முக்கியமான அமைச்சுகளை வைத்துக்கொள்வார். எடுத்துக்காட்டாக இந்திய தலைமை அமைச்சர் திட்டமிடுதல் துறை, அணுசக்தி மற்றும் விண்வெளி ஆகிய துறைகளை தன் கீழ் வைத்துள்ளார்.

மேற்கோள்கள்
-----------

1. ↑
**பெருநகர் பகுதி** (metropolitan area) என வேலைவாய்ப்பும் மக்கள்தொகையும் மிகுந்த நகரமையத்தை சுற்றி சமூக பொருளியல் காரணங்களால் பிணைந்துள்ள சிறுபயணத் தொலைவில் அமைந்துள்ள புறநகர்ப்பகுதிகளை உள்ளடக்கிய நகரப்பகுதி அழைக்கப்படுகிறது. இக்காரணங்களால் பெருநகர்ப் பகுதி சில நேரங்களில் **பயணிகள் வட்டம்** என்றும் **தொழிலாளர் சந்தை பகுதி** என்றும் அறியப்படுகிறது.காட்டாக, சென்னையை அண்மித்துச் சூழ்ந்துள்ள திருவள்ளூர் மாவட்ட நகரங்களும் காஞ்சிபுரம் மாவட்ட நகரங்களும் அவற்றின் பணிவாய்ப்பு, போக்குவரத்து மற்றும் வணிகத் தொடர்புகளால் பிணைக்கப்பட்டு **சென்னை பெருநகரம்** என அழைக்கப்படுகிறது.

இந்தியா
-------

இந்தியாவில் மக்கள்தொகை கணக்கெடுப்பு ஆணையரின் வரையறையின்படி 40 இலட்சம் (4 மில்லியன்) மக்கள்தொகைக்கு மேற்பட்ட நகரங்கள் பெருநகரங்களாக அறிவிக்கப்படுகின்றன. மும்பை, தில்லி, சென்னை, கொல்கத்தா, பெங்களூரு, ஐதராபாத்,நாக்பூர், அகமதாபாத், புனே, நாசிக்,கோயம்புத்தூர் ,திருச்சி,சேலம் மற்றும் சூரத் ஆகிய பதிநான்கு நகரங்கள் தகுதி பெற்றுள்ளன. இந்நகரங்களில் வாழும் அரசு ஊழியர்கள் கூடுதல் வீட்டு வாடகைப்படி பெற தகுதியானவர்கள்.

மேற்கோள்கள்
-----------

1. ↑  "Ahmedabad yet to become mega city". 2010-08-10 அன்று மூலம் பரணிடப்பட்டது. 2011-05-25 அன்று பார்க்கப்பட்டது.

வெளியிணைப்புகள்
---------------

* Metropolis.org, An organisation of world metropolises
* Urban Employment Areas in Japan பரணிடப்பட்டது 2007-02-02 at the வந்தவழி இயந்திரம் (Metropolitan Employment Areas in Japan)
* Turismo.fvg.it, (Metropolis read by maps in Friuli Venezia Giulia - Northeast of Italy - EU)
* Geopolis : research group, university of Paris-Diderot, France — Urbanization of the world
**மாமூலனார்** சங்ககாலப் புலவர்களில் ஒருவர். இவரை வரலாற்றுப் புலவர் என்று போற்றுகின்றனர். இவரால் பாடப்பெற்ற 30 பாடல்களும் அகத்திணைப் பாடல்கள். அவற்றுள் 29 பாலைத் திணைப் பாடல்கள். ஒன்று குறிஞ்சித் திணைப் பாடல்.

வாழ்க்கை
--------

மாமூலனார் நந்தர்களையும் மெளரியர்களையும் பற்றி இவர் பாடுவதால் கி.மு. 320 க்கு முன் வாழ்ந்திருக்கலாம் எனக் கூறப்படுகிறது. இவருடைய படைப்புகள் வரலாற்று நிகழ்வுகளைச் சுட்டுபவையாக உள்ளன.

படைப்புகள்
----------

மாமூலனார் குறுந்தொகையில் 1 பாடல், நற்றிணையில் 2 பாடல்கள், அகநானுாற்றில் 27 பாடல்கள் மற்றும் திருவள்ளுவமாலையில் 1 பாடலையும் பாடியுள்ளார்
  

### பாலைத் திணை பாடல்கள்

* அகநானூறு: 1, 15, 31, 55, 61, 65, 91, 97, 101, 115, 127, 187, 197,201, 211, 233, 251, 265, 281, 295, 311, 325, 331, 347, 349, 359, 393
* குறுந்தொகை 11
* நற்றிணை 14

### வரலாற்றுக் குறிப்புகள்

கி.மு.4ஆம் நூற்றாண்டில் வட இந்தியாவில் மகத நாட்டை நந்தர்கள் ஆண்டனர்.அவர்களுடைய தலைநகரம் பாடலியாகும். அது செல்வ செழிப்புடையதாக விளங்கியது. மகதப் புரட்சி,பாடலி சிதைவுற்றது போன்ற செய்திகளை மாமூலனார் அகநானூற்று பாடலில் காட்டுகின்றார். அது பின்வருமாறு:

*பல்புகழ் நிறைந்த வெல்போர் நந்தர்*
*சீர்மிகு பாடலிக் குழீஇக் கங்கை*
*நீர்முதற் கரந்த நிதியங் கொல்லோ* 
நந்தர்கள் மீது வெற்றி கண்ட மௌரியர்கள் படையெடுப்பாளர்களாக விளங்கிய பெரியதோர் பேரரசை நிறுவினர்.அவர்கள் தக்காணத்திலும் தமிழகத்திலும் படையெடுத்தனர். எழில் மலை வழியே படைநடத்தினர். கோசருக்குப் பணியாத பாண்டி நாட்டு மோகூர் இவர்களுக்கும் பணியவில்லை - என்ற செய்தியை மாமூலனார் பின்வரும் பாடலில் தருகின்றார்.

*வெல்கொடி*
*துனைகால் அன்னை, புனைதேர் கோசர்,*
*தொன்மூது ஆலத்து அரும்பணைப் பொதியில்,*
*இன்னிசை முரசம் கடிப்பு இகுத்து இரங்க,*
*தெம்முனை சிதைத்த ஞான்றை,*
*மோகூர் பணியாமையின், பகை தலைவந்த*
*மாபெருந்தானை வம்ப மோரியர்*
*புனைதேர் நேமி உருளிய குறைத்த*
*இலங்கு வெள் அருவிய … தேக்கு அமல் சோலை* 

### திருவள்ளுவா் பற்றி

திருவள்ளுவரைப் பற்றி பின்வருமாறு உரைக்கிறார்.

*அறம்பொருள் இன்பம்வீ டென்னுமந் நான்கின்*
*திறந்தெரிந்து செப்பிய தேவை – மறந்தேயும்*
*வள்ளுவன் என்பான் ஓர்பேதை அவன்வாய்ச்சொல்*
*கொள்ளார் அறிவுடையார்*

மேலும் காண்க
------------

திருவள்ளுவமாலை

சங்கப் புலவா்கள்

சங்கப் புலவா்கள்

சங்க இலக்கியங்கள்

மேற்கோள்கள்
-----------

1. ↑  Vedanayagam, Rama (2017). Tiruvalluva Maalai: Moolamum Eliya Urai Vilakkamum (in Tamil) (1 ed.). Chennai: Manimekalai Prasuram. pp. 19–20.
2. ↑  Mamoolanar: wikipedia
3. ↑  Kowmareeshwari (Ed.), S. (August 2012). *Kurunthogai, Paripaadal, Kalitthogai*. Sanga Ilakkiyam (in Tamil). **2** (1 ed.). Chennai: Saradha Pathippagam. p. 450.
4. 1 2  Kowmareeshwari (Ed.), S. (August 2012). *Agananuru, Purananuru*. Sanga Ilakkiyam (in Tamil). **3** (1 ed.). Chennai: Saradha Pathippagam. p. 251.
5. ↑  Desikar, S. Dhandapani (1969). *Tirukkural Alagum Amaippum (திருக்குறள் அழகும் அமைப்பும்)* (in Tamil). Chennai: Tamil Valarcchi Iyakkam. p. 129
6. ↑  அகம்:265
7. ↑  அகநானூறு 251-12 மாமூலனார்.
**மங்கம்மாள் சத்திரம்** என்பது தமிழ்நாட்டில் விருதுநகர் மாவட்டம் நரிக்குடியில் உள்ள ஒரு சத்திரம் ஆகும்.

அமைவிடம்
--------

இச்சத்திரம் நரிக்குடி அருகில் மறையூரில் அமைந்துள்ளது. .

அமைப்பு
-------

இச்சத்திரம் இராணி மங்கம்மாள் ஆட்சியில் கட்டப்பட்டதாகும். அவரும், பிறரும் ஓய்வெடுப்பதற்காகக் கட்டப்பட்டது. இராணி மங்கம்மாளால் ஏற்படுத்தப்பட்டதாகவும், அவரது நினைவாக ஏற்படுத்தப்பட்டதாகவும் கூறப்படுகிறது. இது அழகிய வேலைப்பாடுகளுடன் பல தூண்களைக் கொண்டுள்ளது. சித்திர வேலைப்பாடுகளும் இதில் உள்ளன.  இந்தச் சத்திரத்தில் மிகவும் வேலைப்பாடு நிறைந்த கற்தூண்களில் அழகான சிற்பங்கள் பொறிக்கப்பட்டுள்ளன. அழகிய முற்றத்துடன் நடு மண்டபம், 52க்கும் மேற்பட்ட கற்தூண்கள், இரு புறங்களிலும் வாசல்கள் போன்றவை இதன் சிறப்பு அம்சங்களாகும். .

தற்போதைய நிலை
-------------

50 ஆண்டுகளுக்கு முன் மாணவர் பயிலும் பள்ளியாகச் செயல்பட்டு வந்தது. காலப்போக்கில் புனரமைக்காததால் இச்சத்திரம் தற்சமயம் பாழடைந்த நிலையில் உள்ளது.  இச்சத்திரத்தையும், காரியாபட்டி உள்ளிட்ட இடங்களில் உள்ள சத்திரங்களையும் பாதுகாத்துப் பராமரிக்க வேண்டுகோள் வைக்கப்பட்டுள்ளது.

சான்றுகள்
---------

1. 1 2 3  நரிக்குடி அருகே பாழடைந்த மங்கம்மாள் சத்திரத்தை புனரமைக்க கிராம மக்கள் வலியுறுத்தல், தினமணி, 22 சூலை 2022
2. 1 2  அழியும் நிலையில் உள்ள ராணி மங்கம்மாள் சத்திரம் - மாவட்ட நிர்வாகம் மறுசீரமைப்பு பணிகளை மேற்கொள்ள மக்கள் கோரிக்கை, ஜெயாநியூஸ், 10 செப்டம்பர் 2021
3. ↑  கவனியுங்களேன்: சிதிலமடைந்து, கேட்பாரட்டுக்கிடக்கும் சத்திரங்கள், தினமலர், 2 செப்டம்பர் 2019

இவற்றையும் காண்க
----------------

* மங்கம்மாள் சத்திரம், மதுரை
* முக்தாம்பாள் சத்திரம், ஒரத்தநாடு
* மோனிகர் சத்திரம், சென்னை
**தாம்ராய் ஜகன்னாதர் தேரோட்டம்** (*Dhamrai Rathayatra*) (தாம்ராய் ஜகந்நாத் ரோத் எனவும் அழைக்கப்படுகிறது) வங்காளதேசத்தின் தாம்ராயில் அமைந்துள்ள இந்துக் கடவுளான ஜகன்னாதருக்கு அர்ப்பணிக்கப்பட்ட ஒரு தேர்க் கோயிலாகும். ஆண்டுதோறும் நடைபெறும் தேரோட்டம் ஆயிரக்கணக்கான மக்களை ஈர்க்கும் புகழ்பெற்ற இந்து பண்டிகையாகும். வங்காளதேசத்தின் இந்து சமூகத்தின் மிக முக்கியமான நிகழ்வுகளில் இதுவும் ஒன்று  ஜகந்நாதர் இந்துக்களின் புனிதமான இந்து மும்மூர்த்திகளில் ஒருவரான விஷ்ணுவின் அவதாரம் என்று இந்துக்களால் நம்பப்படுகிறது (படைக்கும் கடவுள் பிரம்மா, பாதுகாப்பவர் விஷ்ணு, சிவன் அழிப்பவர்). ஜகன்னாதர் பகவான் கிருஷ்ணரின் தெய்வ வடிவமாகவும் நம்பப்படுகிறது.

ஆயிரக்கணக்கான இந்து பக்தர்களுக்கு, இது ஒரு புண்ணிய செயலாகக் கருதப்படுகிறது. மேலும், தேர்களுடன் வரும் பெரிய ஊர்வலங்கள் மேளம், எக்காளங்களுடன் பக்தி பாடல்களை இசைக்கின்றன. தேரின் மீது வரும் ஜகன்னாதரை பார்ப்பது மிகவும் மங்களகரமானதாகக் கருதப்படுகிறது. துறவிகள், கவிஞர்கள் மற்றும் புனித நூல்கள் இந்த சிறப்புத் திருவிழாவை போற்றியுள்ளன.

கட்டமைப்பு
----------

வெளியிடப்படாத ஆவணங்கள் மற்றும் பதிவுகள் மூலம் தாம்ராய் ரோத் சுமார் 400 ஆண்டுகள் பழமையானது என்று கூறப்படுகிறது. பங்களா ஆண்டு 1079 (கிரிகோரியன் நாட்காட்டியில் 1672 உடன் தொடர்புடையது) முதல் 1204 (கி.பி. 1697) வரை இருந்த ரோத் மூங்கில்களால் செய்யப்பட்டது என்று அந்த பதிவுகளிலிருந்து அறியப்படுகிறது. இருப்பினும், இந்த மூங்கில் செய்யப்பட்ட ரோத் எவ்வாறு மரத்தால் ஆனது என்று தெரியவில்லை. 1204 முதல் 1340 வரையிலான காலப்பகுதியில் பாலியாட்டியின் ஜமீந்தார் (இப்போது சதுரியா உபாசிலாவில் உள்ளது) நான்கு 'ரோத்'களை உருவாக்கி அதன் கட்டுமானத்திற்கான அனைத்து செலவுகளையும் வழங்கியதாக வெளியிடப்படாத ஆதாரங்கள் குறிப்பிடுகின்றன.

சான்றுகள்
---------

1. ↑  "Rathajatra festival today". *The New Nation, Dhaka(subscription required)*. 24 June 2009. Archived from the original on 24 செப்டம்பர் 2015. .
**பெருஞ் சமவெளி** (*Great Plains*, சிலநேரங்களில் "the Plains") ஐக்கிய அமெரிக்காவின் மிசிசிப்பி ஆற்று உயர்புல் பிரெய்ரி புல்வெளிகளுக்கு மேற்கிலும் கனடா, அமெரிக்க ராக்கி மலைத்தொடருக்கும் இடையேயுள்ள பரந்த சமமான நிலப்பகுதி (சமவெளி) ஆகும்; இது பெரும்பாலும் பிரெய்ரி புல்வெளிகள், ஸ்டெப்பி புல்வெளிகள், மற்றும் பிற புல்வெளிகளால் அமைந்துள்ளது. இதில்:

* ஐக்கிய அமெரிக்க மாநிங்களான கேன்சஸ், நெப்ராஸ்கா, வடக்கு டகோட்டா, தெற்கு டகோட்டா முழுமையும்
* கொலராடோ, மொன்ட்டானா, மினசோட்டா, நியூ மெக்சிகோ, ஓக்லகோமா, டெக்சஸ், வயோமிங் மாநிலங்களின் சில பகுதிகளும்
* கனடிய மாகாணங்கள் ஆல்பர்ட்டா, மானிட்டோபா, சஸ்காச்சுவான் ஆகியவற்றின் தென் பகுதிகளும்

அடங்கும்.
இப்பகுதி பெரும் திறந்தவெளி கால்நடைப்பண்ணைகளுக்காகவும் உலர்நில வேளாண்மைக்காகவும் அறியப்படுகின்றது.

கனடியப் பகுதியில் உள்ள சமவெளி கனடியப் பிரெய்ரிகள் எனப்படுகின்றன. ஆல்பர்ட்டா, சஸ்காச்சுவானின் தென்பகுதி, தென் மானிட்டோபாவின் குறுகிய பகுதிகளில் இது பரவியுள்ளது. சிறு புவியியல் பகுதியாக இருப்பினும் இந்த மூன்று மாகாணங்களின் பெரும்பாலான மக்கள்தொகை இங்குதான் வசிக்கின்றனர்.

பெருஞ்சமவெளியின் நிலப்படம் - இதில் சிவப்பாக காட்டப்பட்டுள்ள கோடு 100வது நெடுங்கோடு ஆகும்
பெருஞ்சமவெளிப் பகுதியில் கோடைக்காலம் வெப்பமாகவும் ஈரப்பதம் மிகுந்தும் குளிர்காலங்கள் மிகவும் குளிர்ந்தும் காணப்படும். இங்கு காட்டெருதுகள் பெருமளவில் இருந்தன; அதுவே இங்குள்ள மக்களின் முதன்மை உணவாகவும் இருந்தது. தற்போது இங்கு கால்நடைகளுக்கும் மக்களுக்கும் தேவையான தானியங்கள் விவசாயம் செய்யப்படுகின்றன.

மேற்கோள்கள்
-----------

1. 1 2  Wishart, David. 2004. The Great Plains Region, In: *Encyclopedia of the Great Plains*, Lincoln: University of Nebraska Press, pp. xiii-xviii. ISBN 0-8032-4787-7

வெளி இணைப்புகள்
---------------

* வடக்கு டகோட்டா மாநில பல்கலைக்கழகம்: *பெருஞ் சமவெளியின் புவிசரிதவியற் கதை* பரணிடப்பட்டது 2009-03-05 at the வந்தவழி இயந்திரம்
* கேன்சஸ் பாரம்பரியக் குழு: *தொல்குடி பிரெய்ரி, பேணல், மலர்கள், மற்றும் ஆராய்ச்சி*
* Library of Congress: *Great Plains*
* University of Nebraska-Lincoln: *The Great Plains Study*
பெடோக் நீர்த்தேக்கம்
பெடோக் நீர்த்தேக்கத்தில் சிகப்பு பெருங்கள்ளி/ஈழத்தலரி (*Plumeria rubra*)
வடகிழக்கு பருவமழையின்போது பெடோக் நீர்த்தேக்கம்
**பெடோக் நீர்த்தேக்கம்** (Bedok Reservoir), சிங்கப்பூரின் கிழக்கே அமைந்துள்ள ஒரு இயற்கையான நீர்தேக்கமாகும். இதன் பரப்பளவு 880,000 சதுர கிலோமீட்டர் ஆகும். இதன் கொள்ளளவு 12.8 மில்லியன் கன சதுரமாகும். இதன் ஆழம் 9 மீட்டர் தொடங்கி அதிகபட்சமாக 18 மீட்டராகும். இதன் கரைகளின் நீளம் 4.3 கிலோமீட்டர்.

வரலாறு
------

இந்த நீர்த்தேக்கம் 1986ஆம் ஆண்டு செலேட்டர் ஆற்றை மறித்து உருவாக்கப்பட்டது. 1966 முதல் 1972 வரை இங்கு இயங்கிவந்த மணல் குவாரிகளை மூடிய பின்பு இங்கு வேலைகள் தொடங்கின. இங்கிருந்து எடுக்கப்பட்ட மண், கிழக்கு கடற்கரைப் பகுதிகளின் விரிவாக்கத்திற்கு பயன்படுத்தப் பட்டது.

இன்று
-----

இன்று இந்த நீர்தேக்கமும் அதை சார்ந்த பூங்காவும், அதிகமான மக்களை கவரும் இடங்களாக இருக்கிறது. இங்குள்ள நீர் விளையாட்டரங்கங்களுக்கு அதிகமானோர் வருகின்றனர். மீன் பிடித்தலில் விருப்பமுள்ளோரும் இங்கு வருகின்றனர் .

மேற்கோள்கள்
-----------

1. ↑   Retrieved March 03, 2012.

பிற இணைப்புகள்
--------------

* பரணிடப்பட்டது 2007-09-28 at the வந்தவழி இயந்திரம்
* பரணிடப்பட்டது 2011-09-01 at the வந்தவழி இயந்திரம்
**பெருங்கௌசிகனார்** சங்ககாலப் புலவர். இவரது பாடல்கள் இரண்டு உள்ளன; அவை நற்றிணை 44, 139.

ஒப்புநோக்குக
------------

இரணியமுட்டத்துப் பெருங்குன்றூர்ப் பெருங்கௌசிகனார் என்பவர் மற்றொரு புலவர்.

பெருங்கௌசிகனார் பாடல்கள் சொல்லும் செய்தி
----------------------------------------

மின்மினிப் பூச்சி
### மின்மினி விளக்கம்

அவளை நாடிச் சென்ற அவன் அவள் தன் வீட்டில் செறிக்கப்பட்டுள்ளதைக் காண்கிறான்.
அன்று ஆயத்தோடு அருவி ஆடினாள். நீரலைப் பட்டுச் சிவந்த கண்களால் அவள் என்னைக் குறியா நோக்கமொடு பார்த்து முறுவலித்துவிட்டு மனைக்குத் திரும்பினாள். இன்று அவள் முற்றத்தில் தினைக்கதிர்கள் காய்கின்றன. கோடல் பூக்கண்ணியைச் சூடிக்கொண்டு குறவர் சுற்றமே அந்த முற்றத்தில் சூழ்ந்திருக்கிறது. அங்கே அவள் மழைமேகங்கள் தவழ்ந்து செல்வதைப் பார்த்துக்கொண்டிருக்கிறாள். அவர்களது ஆசினிப் படப்பையில் பறக்கும் மின்மினி விளக்கத்தில்தான் அவளைப் பார்க்க முடிகிறது. அவள் மலைநாடன் காதல் மகள்.
நற்றிணை 44
### மழைவாழ்த்து

வினைமுற்றி மீண்ட தலைவன் தலைவியோடு பள்ளியறையில் இருந்துகொண்டு மழையை வாழ்த்துகிறான்.
எழிலி! நீ மலைமேல் ஏறியிருக்கும்போது உலகே உன்னைத் தொழுகிறது. நீ யாழில் எழும் படுமலைப்பண் போன்ற ஒலியுடன் பொழிகிறாய். முழவு போல முழங்குகிறாய். நான் என் மனைவியுடன் கூடியிருக்கும்போது எங்களை வாழ்த்துவது போல மலர்கள் உதிரக் காற்றுடன் வீசிப் பொழிகிறாய். (நீ வாழி)
நற்றிணை 139
**டிசுகனெக்டு** (Disconnect/Disconnect Mobile/Disconnect.me) என்பது தடம் காட்டமலும், தனிநபர் உரிமையை மீறாமலும் செயற்படும் இணைய உலாவிகளில் ஒன்றாகும். இதன் கட்டகம் குறிப்பிட்ட அளவு திறநிலை மென்பொருட்களைப் பயன்படுத்துகிறது.  ஆன்ட்ராய்டு, ஐ-போன் ஆகிய நகர்பேசிகளிலும் இது பயன்படுத்தப்படுகிறது. பிரைன் கென்னிசு,(Brian Kennish and Casey Oppenheim) கசே ஆப்பென்இம் என்பவர்களால் இது உருவாக்கப்பட்டது. 2015 ஆம் ஆண்டு முதல் இதன் தேடுபொறி (Disconnect-Search), டார் உலாவியின் இயல்பிருப்பான தேடுபொறியாக அமைக்கப்பட்டுள்ளது. இதில் கட்டணம் செலுத்திப் பெறக்கூடிய மேலதிக வசதிகளைப் பெற இயலும். பின்புலத்தில் இயங்கும் தேவையற்ற நிரல்களை இது நிறுத்தி, மின்கலத்திறனை அதிகரிக்கும் வசதி, 40-45 % அதிக வேகமாக செயற்படும் உலாவல் திறன் போன்றவை மேலதிக வசதிகளாகக் கூறப்படுகின்றன. உங்களது உலாலிடம், இந்நிறுவனத்தின் மெய்நிகர் தனியார் பிணையம் (VPN) மறைத்து, நமது தனியுரிமையையும், அடையாளத்தையும் காக்கிறது.

மேற்கோள்கள்
-----------

1. ↑  Disconnect. "Online Privacy & Security".
2. ↑  Disconnect. "Disconnect". 2013-12-06 அன்று மூலம் பரணிடப்பட்டது.
3. ↑  "#14490 (Make Disconnect Search the default search engine for Tor Browser alpha) – Tor Bug Tracker & Wiki".
4. ↑
மங்கல இசை
**மங்கல இசை** என்பது தமிழ்நாடு, இலங்கை, சிங்கப்பூர் போன்ற தமிழர் வாழும் நாடுகளில் நாகசுரம் மற்றும் தவில் கருவிகளுடன் வழங்கப்படும் இசையாகும். தமிழர் இல்லங்களிலும், தமிழர் சமூக வழிபாட்டிலும், கோயில் தெய்வ வழிபாடுகளிலும் இவ்விசை முக்கியப் பங்கு பெறுவதாலும், மங்கல காரணமான செயற்பாடுகளில் முக்கியப் பங்கு பெறுவதாலும் இதனை மங்கல இசை என்பர். தமிழர் குடும்பங்களில் நடைபெறும் திருமணம், காதணி விழா, புகுமனை புகுதல் போன்ற இல்லற நிகழ்ச்சிகளின் பொழுதும், சமுதாய விழாக்களில் தொடக்க நிகழ்ச்சியாகவும், கோயில் வழிபாடுகளிலும் இவ்விசை விளங்குவதால் இதனை மங்கல இசை என்று அழைக்கின்றனர். 

மங்கலம் என்ற சொல் ஆக்கம், பொலிவு, நற்செயல், திருமணம், அறம், வாழ்த்து, சுபம் போன்ற பொருள்களில் கையாளப்படுகிறது.

மேற்கோள்கள்
-----------

1. ↑  மங்கல இசை

வெளி இணைப்புகள்
---------------

* மறைந்து வரும் மங்கல இசை:சிறப்புத் தொடர் முதல் பகுதி
* மறைந்து வரும் மங்கல இசை:சிறப்புத் தொடர் இரண்டாம் பகுதி
* மறைந்து வரும் மங்கல இசை:சிறப்புத் தொடர் மூன்றாம் பகுதி
* மறைந்து வரும் மங்கல இசை: பகுதி 4
* மறைந்துவரும் மங்கல இசை: பகுதி 5
* மறைந்து வரும் மங்கல இசை: பகுதி 6
* மறைந்து வரும் மங்கல இசை: பகுதி 7
* மறைந்து வரும் மங்கல இசை: பகுதி 11
**சைவ சித்தாந்த வினா விடை** எனும் இந்த நூல் 120 பக்கங்களுடன் வெளியிடப்பட்டுள்ளது.

நூலாசிரியர்
-----------

இலங்கையைச் சேர்ந்த சைவசித்தாந்த கலாநிதி க. கணேசலிங்கம் என்பவர் இந்நூலின் ஆசிரியராவார்.

அருள் வாழ்த்துரை
----------------

இந்நூலுக்கு திருக்கயிலாய பரம்பரைத் திருவாவடுதுறை ஆதீனம் 23 வது குருமகா சன்னிதானம் சீர்- வளர் -சீர் சிவப்பிரகாச தேசிக பரமாச்சாரிய சுவாமிகள் அருள் வாழ்த்துரை வழங்கியுள்ளார்.

வாழ்த்துரை
----------

இலண்டனில் உள்ள உலக சைவப் பேரவையின் இலண்டன் மெய்கண்டார் ஆதீனம் மூலம் யோகானந்த அடிகள் (பி. எசு. பற்குணராசா) இந்நூலுக்கு வாழ்த்துரை வழங்கியுள்ளார்.

அறிமுகம்
--------

இலங்கை, யாழ்ப்பாணம், ஏழாலையைச் சேர்ந்த பண்டிதர் கலாநிதி மு. கந்தையா இந்நூலுக்கு அறிமுகம் தந்திருக்கிறார்.

பொருளடக்கம்
-----------

இந்நூலில் சைவ சமயம் குறித்த பல்வேறு தகவல்கள் சைவ சித்தாந்தம், கடவுள், உயிர், ஆணவம், கன்மம் அல்லது வினை, மாயை, தத்துவங்களின் தோற்றமும் செயற்பாடும், சிவனின் அருட்டிருமேனி, இறை உயிர் உறவு, பந்தமும் வீடும், திருவைந்தெழுத்து, ஞானச்செயல், சைவசித்தாந்த நூல்கள், சில விளக்கங்கள் எனும் தலைப்புகளில் கேள்வி - பதில் வடிவில் தரப்பட்டுள்ளன.
**அசாதாரணமான கருப்பை இரத்தப்போக்கு** (Abnormal uterine bleeding) என்பது கருப்பையிலிருந்து அடிக்கடி, நீட்டித்தகாலத்திற்கு, வழக்கத்தைவிட அதிகமான அல்லது ஒழுங்கற்ற மாதவிடாய் ஏற்படுவதைக் குறிக்கிறது.கருத்தரிக்கும் காலத்தில் ஏற்படும் இரத்தப்போக்கு இவ்வகையில் சேராது.. இரும்புச் சத்து குறைபாடு காரணமாக ஏற்படும் இரத்தசோகை காரணமாகக்கூட அசாதாரண இரத்தப்போக்கு ஏற்படலாம். இது வழக்கமான வாழ்வியல் முறையை வெகுவாக எதிர்மறையாகப் பாதிக்கக்கூடும். 

கருப்பை நார்த்திசுக் கட்டி, கருப்பைச் சுவரின் அகப்படலம் வளருதல்,கருப்பைப் பிரச்சனைகள், மாதவிடாய்ச் சிக்கல்கள், உள்ளுறுப்புகளில் இரத்தம் ஒழுகுதல், சினை முட்டை வருவதில் பிரச்சினை, குடும்பக்கட்டுப்படு அல்லது புற்றுநோயின் பக்கவிளைவுகள் ஆகியவை உள்ளிட்ட கருவூலகத்தின் உள்ளார்ந்த பிரச்சனைகள் அசாதாரண இரத்தப்போக்கிற்குக் காரணமாக இருக்கலாம். தனி ஒருவருக்கு ஏதேனும் ஒரு குறிப்பிட்ட காரணமாகவோ அல்லது மேற்கண்டவற்றில் சிலவோ அசாதாரண இரத்தப்போக்கிற்குக் காரணமாக அமையலாம்.  இதன் முதல்படியாக கட்டி அல்லது கரு அகற்றப்படுகிறது. மருத்துவப்படமெடுத்தல் அல்லது கருப்பை அகநோக்குதல் மூலம் இதனைக் கண்டறிய உதவலாம். 

ஒவ்வொரு விளைவுகளும் ஏற்படும் அடிப்படைக் காரணத்திற்கேற்ப சிகிச்சை மேற்கொள்ளப்படுகிறது. இயக்குநீர்முறை கருத்தடை, கோனடாட்ராபின் - முதன்மை இயக்கியை தூண்டுதல், டிரானெக்சாமின் அமிலம் ஆகியனவும், அறுவை சிகிச்சை மூலம் கட்டியை நீக்குதல், அல்லது கருப்பை அகற்றுதல் ஆகியவையும் மேற்கொள்ளப்படுகின்றன. இனப்பெருக்க வயதிலுள்ள 20 விழுக்காடு பெண்களுக்கு அசாதாரண இரத்தப்போக்கு காணப்படுகிறது.
**அசாந்த டி மெல்** (*Ashantha de Mel*, சிங்களம்: අශාන්ත ද මෙල්, பிறப்பு: மே 9, 1959 முன்னாள் இலங்கைத் துடுப்பாட்ட அணியின் வீரர் ஆவார். இவர் இலங்கை துடுப்பாட்ட அணிக்காக தேர்வு துடுப்பாட்டம், ஒருநாள் பன்னாட்டுத் துடுப்பாட்ட வடிவங்களிலும் விளையாடியுள்ளார். மேலும் இவர் தேசிய அணிக்கான தேர்வாளராக தற்போது உள்ளார். அவர் இலங்கைத் துடுப்பாட்ட அணி தேர்வுத் துடுப்பாட்ட தகுதி பெற்ற பிறகு நடைபெற்ற முதல் தேர்வுத் துடுப்பாட்டப் போட்டியில் முதல் பந்தை இவர் வீசினார். 1980 களில் இருந்த சிறந்த மித வேகப்பந்து வீச்சாளர்களில் ஒருவராக இவர் அறியப்படுகிறார். இவர் 1980 ஆம் ஆண்டில் தனது பட்டியல் அ துடுப்பாட்டப் போட்டிகளிலும் 1981 ஆம் ஆண்டில் முதல் தரத் துடுப்பாட்டப் போட்டிகளிலும் அறிமுகமானார். 1982 ஆம் ஆண்டில் இவர் சர்வதேச அளவில் பாக்கித்தான் அணியின் சார்பாக விளையாடினார். இவர் முதல் தரத் துடுப்பாட்டப் போட்டிகளில் 4,382 ஓட்டங்களையும் , பட்டியல் அ போட்டிகளில் 2,569 ஓட்டங்களையும் எடுத்தார். மேலும் இவர் 19 வயதிற்கு உட்பட்ட இலங்கை அணி , இலங்கை அ அணி சார்பாகவும் இவர் துடுப்பாட்டப் போட்டிகளில் கலந்து கொண்டார்.

நவம்பர் 2018 இல், அவர் இலங்கை துடுப்பாட்ட வாரியத்தில் தேசிய தேர்வுக் குழுவின் தலைவராக நியமிக்கப்பட்டார்.இதற்கு முன்பாக இவர் 2012 ஆம் ஆண்டில் இந்தப் பதவியினை வகித்துள்ளார்.

சர்வதேச போட்டிகள்
-----------------

இவர் தேர்வுத் துடுப்பாட்ட சராசரி அதிகமாகக் கொண்டுள்ளார்.இந்தியக் கண்டத்திற்கு வெளியே ஒரே ஒரு தேர்வுத் துடுப்பாட்டப் போட்யில் மட்டுமே இவர் கலந்துகொண்டுள்ளார். இதுவே அதற்குக் காரணமாகக் கருதப்படுகிறது. மட்டையட்டத்தில் சிறப்பான ஆட்டத்தினை வெளிப்படுத்தத் தவறியுள்ளார். இவர் மூன்று முறை ஓட்டங்கள் எதுவும் எடுக்காமல் ஆட்டமிழந்துள்ளார்.

கொழும்பின் இசிபதனா கல்லூரியில் கல்வி கற்ற அவர் பின்னர் கொழும்பு ராயல் கல்லூரிக்கு சென்று உயர்கல்வியினை கற்றார்.

1983 ஆம் ஆண்டு இங்கிலாந்தில் நடந்த உலகக் கோப்பையில் ஒரு பந்து வீச்சாளராக சிறப்பான ஆடட்த்திறனை இவர் வெளிப்படுத்தினார்.

பாகிஸ்தான் துடுப்பாட்ட அணிக்கு எதிரான ஹெடிங்லேயில் நடைபெற்ற துடுப்பாட்டப் போட்டியில் இவர் அவர் 39 ஓட்டங்களை விட்டுக் கொடுத்து ஐந்து இலக்குகளைக் கைப்பற்றினார்.ஆனால் அந்தப் போட்டியில் இலங்கை அணி தோல்வி அடைந்தது. இரண்டு நாட்களுக்குப் பிறகு, அவர்கள் தி கவுண்டி மைதானத்தில் நியூசிலாந்துத் துடுப்பாட்ட அணிக்கு எதிரான போட்டியில் 32 ஓட்டங்களை விட்டுக் கொடுத்து ஐந்து இலக்குகளைக் கைப்பற்றி நியூசிலாந்து அணியினை 181 ஓட்டங்களில் ஆட்டமிழக்கச் செய்வதற்கு உதவினார்.மேலும் அந்தத் தொடரில் மொத்தமாக 17 இலக்குகளைக் கைப்பற்றி அதிக இலக்குகளைக் கைப்பற்றிய பந்துவீச்சாளர்கள் வரிசையில் இரண்டாம் இடம் பிடித்தார். முதல் இடத்தில் இந்தியப் பந்துவீச்சாளர் ரோஜர் பின்னி இருந்தார்.

### 1985 இந்தியாவுக்கு எதிராக

1985 ஆம் ஆண்டில் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 64 ஓட்டங்களை விட்டுக் கொடுத்து ரவி சாஸ்திரி, கபில் தேவ் மற்றும் திலீப் வெங்சர்கர் போன்ற வீரர்கள் உள்பட ஐந்து இலக்குகளைக் கைப்பற்றினார்.இரண்டாவது ஆட்டப் பகுதியில் இலக்குகளைக் கைப்பற்றவில்லை. இந்தப் போட்டி சமனில் முடிந்தது.

மேற்கோள்கள்
-----------

1. ↑  "Packer's revolution". ESPN Cricinfo. 10 May 2017 அன்று பார்க்கப்பட்டது.
2. ↑  "Sri Lanka Cricket announce new selection panel". *International Cricket Council*. 25 November 2018 அன்று பார்க்கப்பட்டது.

வெளி இணைப்புகள்
---------------

* டி மெல் மற்றும் இணைக்கப்பட்ட பக்கங்களில் கிரிகின்ஃபோ பக்கம்
கின்கதா காளை 
கின்கதா பசு
**கின்கதா மாடு** (இந்தி:**केन्काथा**), இந்த மாடு கின்வரியா என்றும் அழைக்கப்படும் இந்த மாடு இந்தியாவைச் சேர்ந்த மாட்டு இனமாகும். இந்த மாடுகள் இந்தியாவின் உத்திரப்பிரதேசத்தின் பந்தல்கண்ட் பகுதியில் கென் ஆற்று கரைப்பகுதியில் இருந்து மத்தியப் பிரதேசத்தின் விந்திய மலைத்தொடர் பிரதேசம் வரையிலான பகுதி இவற்றின் பூர்வீகப் பகுதியாகும்.  இந்த மாடுகள் சிறியதாக மற்றும் சாம்பல், கருப்பு, அரிதாக வெள்ளை நிறம் போன்ற வெவ்வேறு வண்ணங்கள் கொண்டதாக உள்ளன. இந்த மாடுகள் கடுமையான சூழலில் வாழக்கூடியவையாக, தரம்குறைந்த தீவணத்தை ஏற்றுக்கொள்ளும் திறன்பெற்றவையாக உள்ளன. இவை உழைப்பு வேலைகளுக்காக பயன்படுத்தப்படுகின்றன.

மேற்கோள்கள்
-----------

1. ↑  "Molecular characterization of Kenkatha and Gaolao (Bos indicus) cattle breeds using microsatellite markers". 16 May 2015 அன்று பார்க்கப்பட்டது.
2. ↑  "The Kenkatha". 16 May 2015 அன்று பார்க்கப்பட்டது.
3. ↑  "Cattle Genetic Resources of India, Kenkatha Breed". *R. K. Pundir, P. K. Singh, A. K. Pandey, R. Sharma*. National Bureau of Animal Genetic Resources, 2006. 16 May 2015 அன்று பார்க்கப்பட்டது.
4. ↑  "evaluation of Genetic Variability in Kenkatha cattle by Microsatellite markers" (PDF). 16 May 2015 அன்று பார்க்கப்பட்டது.
5. ↑  "Kenkatha cattle" (PDF). Indian Council of Agricultural Research. 16 May 2015 அன்று பார்க்கப்பட்டது.